****

 **ŽUPA SV. IVANA KRSTITELJA REČICA**

 **BR. 655. GOD.XIII. 06.RUJNA 2020.**

 **23. NEDJELJA KROZ GODINU**

**Pastoralni listić**

***Prvo čitanje****:*  Ez 33, 7-9

***Drugo čitanje****: Rim 13, 8-10*

***Evanđelje****:  Mt 18, 15-20*

**Zborna molitva:**

Bože, od tebe nam je spasenje i posinjenje. Pogledaj svoje sinove i kćeri koji u Krista vjeruju.

Udijeli im pravu slobodu i vječnu baštinu. Po Gospodinu.

**Ulazna pjesma:**

Pravedan si, Gospodine, i pravi su sudovi tvoji: učini sluzi svom po svojoj dobroti. (Ps 119, 137.124)

**Pričesna pjesma:**

*Kao što košuta žudi za izvor-vodom, tako duša moja čezne za tobom;*

*žedna mi je duša Boga, Boga živoga.(Ps 42, 2-3)*



**O da danas glas**

 **Gospodnji poslušate,**

**ne budite srca tvrda!**

Božja je vječna providnost još u početku naumila da ti daruje ovaj križ kao skupocjeni poklon svoga srca. Ali prije nego će ti križ poslati, Bog ga je promotrio svojim svemogućim očima, razmislio o njemu svojim božanskim umom, ispitao ga svojom mudrom pravednošću i zagrijao ga svojim ljubaznim smilovanjem.

Tako ti ovaj križ stiže iz samoga neba kao Božji poziv i kao dar Njegove milosrdne ljubavi da bi doista postao ono što jesi i našao u Bogu svoje ispunjenje.

*U ono vrijeme: Reče Isus svojim učenicima: »Pogriješi li tvoj brat, idi i pokaraj ga nasamo. Ako te posluša, stekao si brata. Ne posluša li te, uzmi sa sobom još jednoga ili dvojicu, neka na iskazu dvojice ili trojice svjedoka počiva svaka tvrdnja. Ako ni njih ne posluša, reci Crkvi. Ako pak ni Crkve ne posluša, neka ti bude kao poganin i carinik.*

*Zaista, kažem vam, što god svežete na zemlji, bit će svezano na nebu; i što god odriješite na zemlji, bit će odriješeno na nebu. Nadalje, kažem vam, ako dvojica od vas*

*na zemlji jednodušno zaištu što mu drago, dat će im Otac moj, koji je na nebesima. Jer gdje su dvojica ili trojica sabrana u moje ime, tu sam i ja među njima.«*

*Riječ Gospodnja.*

Ivo Andrić jednom reče: “Sve u životu možemo izgubiti, ali najteže je kada izgubimo ljude”. U životu su ipak najvažniji dobri ljudski odnosi.

Velika je zadaća koju pred nas stavlja današnje evanđelje: da budemo jedni drugima lijek.

sus razvija Ezekielovu misao o bratskoj opomeni (Ez 33,7-9). Ističe potrebnu diskreciju koja čuva tuđi dobar glas i dijeli odgovornost s odgovornima u zajednici. ‘Pogriješi li tvoj brat, idi i pokaraj ga nasamo. Ako te posluša, stekao si brata.’ Ako netko srlja pogrešnim putem, čini gluposti, dužan sam pristupiti mu, upozoriti na njegovo ponašanje, prekinuti šutnju. Često se u ljudske odnose uvuče lažna tolerancija. Bojimo se imenovati stvari. Otvoreno komunicirati. U prijateljstvu biti međusobna korekcija. Lakše je drugoga otpisati, prekrižiti, etiketirati.

Ima jedna afrička poslovica koja glasi: Čovjek je čovjeku najbolja medicina (lijek). Zbilja, kada nam je teško, dok patimo ili prolazimo velike životne kušnje, iskrena ljudska, bratska i prijateljska blizina i podrška od neprocjenjive su važnosti. Neke bolesti i povrede ne može nijedan lijek izliječiti, već samo ljudska ljubav i blizina, riječ puna razumijevanja, ohrabrujući pogled, spremnost da se pritekne u pomoć.

*Uvijek valja imati na pameti da kada ulazim u crkvu – ulazim u* ***sveti prostor. Prostor Boga****. Istina da je Bogu svejedno kakvi dolazimo, ali na određeni način pokazujemo načinom odijevanja i ponašanja što mislimo o Bogu i koliko ga cijenimo i poštujemo.*

**PONAŠANJE U CRKVI I ZA VRIJEME VJERSKIH OBREDA**

*Ne treba zaboraviti da svoj unutarnji stav prema nekome pokazujemo na vanjski način; ophođenjem, ponašanjem, gestama i odijevanjem.*

*Crkva nije neka obična dvorana stoga u nju* ***ulazimo s poštovanjem****.*

* *Ugasiti mobitel. Bog te neće zvati na mobitel, ostali mogu pričekati. Može se biti 1 sat bez mobitela*
* *Pred ulazom u crkvu prestaje sve pričanje. Saberi se trenutak prije ulaska*
* *U crkvi se ne okreće i ne priča osobito za vrijeme obreda ili svete mise*
* *Ne ulazi se zvačući žvakače gume niti se bacaju po podu ili lijepe ispod klupa*
* *Nastoj doći na vrijeme na misu ili obred time pokazujemo da ozbiljno shvaćamo obred ili misu*

**PRIČEST NA RUKU:**

Uslijed pandemije corona virusa i odlukom naših biskupa pričest se prima na ruku. No, primjetio sam da tu ima svega i svačega.

Kako primiti pričest na ruku?

Ispruži lijevi dlan ruke, ispod stavi desni dlan. Svećenik će položiti Tijelo Kristovo na tvoj dlan, odmakni se malo na stranu, prstima desne ruke uzmi Presveto i pričesti se. Kad si se pričestio onda tek odeš na svoje mjesto.

Važno je da svećenik vidi da si se pričestio jer često ima zloporaba hostije da ljudi zatvore dlan i odu s hostijom.

**ZAVRŠETAK SVETE MISE:**

Sveta misa završa završnom pjesmom. Ružno je vidjeti da mnogi napuštaju crkvu i prije nego je svećenik izašao. To izgleda kao da se jedva dočekalo da „završi mučenje“. Često je svećenik prinuđen izaći prije završetka pjesme jer mu muka gladati kako se ljudi tiskaju na izlazu iz crkve prije kraja.

Ove napomene nisu kritika, već želja da nam slavlja u crkvi budu svečanija, dostojanstvenija i na koncu da pristojno izgledaju

|  |  |  |
| --- | --- | --- |
| Ponedjeljak,**Župne obavijesti**07.rujna |  | Marko Križevčanin |
| utorak, 08.rujna | 18,00 | ROĐENJE BDM – MALA GOSPA+ Dragutin Banić i ob.; + Marija Kralj; +Jagica Horvatić; + Josip Haviža, obitelj Hren i Božjak; + Franjo, Marija Pavlić, obitelj Andrije Pavlić, obitelj Antuna Vidan, Franjo Vidan |
| Srijeda,09.rujna |  | Petar Claver |
| Četvrtak10.rujna |  | Nikola Tolentinski |
| Petak,11.rujna | 18,00 | Proto i Hijacinte+ Slavko Šepac (god); + Andrija, Marija Banić; + Ivan, Barica, Josip, Barbara Fištrović |
| Subota12.rujna |  | Ime Marijino  |
| **Nedjelja,**13.rujna | 9,0011,00 | **24. NEDJELJA KROZ GODINU**+ Janko Škarica i ob; + Ivan Cvetković (Z37); + Jelka, Ivica Perač; + Bara, Franjo Miksera i ob.; + Mara, Ivan Stepić i ob POLDANJICA – PRO POPULO |

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Svoje priloge za potrebe župe možete dati u sakristiji, uredu ili preko banke na: Župa sv. Ivana Krstitelja Rečica.

HR8124000081104962168 s napomenom „za potrebe župe“

Zahvaljujem svima koji su i u ovoj situaciji pomogli da naše proštenje uspije: ženama iz Dolnje Rečice koje su uredile dvorane u kojima smo primili naše drage goste – svećenike, Željku Šafaru koji je pokosio okoliš župne crkve, obitelji Maretić iz Dolnje Rečice na kolačima, Barici Šafar na cvijeću za crkvu i svijećama.